钦定古今图书集成/方舆汇编/职方典/第1347卷 > 肇庆府公署考 府志
## 钦定古今图书集成/方舆汇编/职方典/第1347卷 > 肇庆府公署考 府志

本府

肇庆府治　，即古端州旧址。宋徽宗由端王即位，升兴庆军节度，又赐“肇庆府” 额。明洪武二年，知府步从信创建廨宇。九年，知府胡善重修正厅、经历司、照磨所及仪门、鼓楼。宣德七年，知府王罃撤正厅耳房而新之，建坊于大门曰“政平。” 成化元年，知府黄瑜撤政平坊，建大门曰“肇庆” ，增修正厅、仪门、架阁库。又建仪仗库于仪门外西偏。七年，甃石为台，建谯楼于上，置钟鼓、铜壶滴漏。嘉靖十八年，知府袁载创军器库。三十年，知府李宠树题名碑于仪门。万历九年，知府王泮重修堂门，仍撤大门，建坊曰“古端名郡。” 十六年，知府郑一麟建钟鼓楼于谯楼之外，又建廊房两列。万历三十七年，知府陈濂以谯楼太高内逼，裁柱三尺，仍于旌善、申明二亭旁，修建房宇。东分阴阳学、医学各廨舍，西分司狱司、总铺、羁候所，中道夹以树，前古端，名“郡坊。” 知府江中

楠更扁曰“两藩保障” ，知府戴熹加扁曰《孝肃遗风》。旁竖木栅，外周垣墙。知府夏应台易木栅，甃砖盖瓦，设柱竖石。崇祯二年，知府陆鏊迁谯楼前照壁出坊外通街。今中为堂五间，东经历司，西照磨所，后为穿堂，题曰“和衷。” 其东为丰积库，洪武二十七年建在仪门东偏，后移于此。嘉靖三十二年，通判萧谧乃甃巨石上楼，下藏后。中为知府宅，左有包公井，覆以亭。其前为推官宅，为经历宅，前旧有知事宅，今改为吏舍。右为捕盗通判宅，即古“裕民堂。” 通判奉裁，并入府署。

皇清康熙十年，知府史树骏即旧址改建“晚香堂”，自

为《记》。其前为管粮通判宅，康熙七年通判朱怀衮修，十一年通判董敔重修。同知宅在仪门外东南，康熙九年同知诸葛昇修，十二年重修。堂之南为露台，为戒石亭，两翼为房科前为仪门，左右为拱门。门外左为土地祠，右为寅宾馆，前为谯楼。楼外左右为旌善、申明二亭。亭西南为司狱，司前为总铺，两旁为廊房。又前为古端，名“郡坊。” 坊内左右为钟鼓楼。

宪署　在府城东门内，为两广总督部院，即元廉访司旧址。明洪武初，改为按察分司。二十年，改为岭南道。弘治中，改为察院。嘉靖十五年，改为抚按行台。外建三司厅、把总厅、赏功所。四十三年，总督吴桂芳改建正堂五间，穿廊一间，后堂五间，左右耳房各五间。隆庆五年，总督李迁建糓阴亭于内署。万历五年，总督凌云翼重建后堂五间，名曰《广益》。东西廊各七间。东为大观楼，西为读书楼，亦各五间。又建仪门、大门各三间。门外左为坐营司、赏功所，右为中军厅、火药局。万历八年，总督刘尧诲重建正堂廊房及内署。万历十六年，乃移署于广益堂之后，而以旧署为广益堂，改建读书楼。又辟其西为射圃。

皇清康熙九年，总督两广部院金光祖捐俸重修。

“广肇道　，即分守岭西道。” 正统四年，知府谢琬建。成化三年，知府黄瑜又塞池益之。弘治十五年，知府陈嘉谋辟建正堂、穿堂、两廊、甬道。三十七年，参政吴桂芳徙建后厅厢房。隆庆四年，分守移驻高州，佥事罗向辰改为兵巡道。嘉靖八年，佥事李香辟崇真堂及丰济仓廒空地，又建堂廨，树《题名碑》。三十六年，佥事郑东白即指挥王仓宅建后堂，又徙屏于街南。三十七年，知府卢璘于屏外市民地，建“府厅馆。”

皇清康熙六年，岭西道奉裁，衙署几废。十一年复广。

肇道知府史树骏修复。十二年，佥事任峻重修察院　，即旧分巡岭西道。明隆庆间，佥事罗向辰移居分守道，遂以此为察院。

“分巡岭西道　” 明万历初，佥事李材买民地建端溪书院，后为聚乐亭，翼以号舍，聚诸生肄业其中。总督殷正茂改为“监军道” ，今为中营。西察院　今为民居。

清军馆　明成化间，同知张吉建，今为兵居。理刑馆　，“旧集邮馆地。明弘治十年，推官尹颂建，后废为民居。嘉靖三十年，知府彭参改建会通铺，馀地列肆，与民居之。”

督储馆　在仓内。明嘉靖四十年，通判刘用章建，今废。

司狱司　知府李宠有记。

丰济仓　旧在府署西米仓巷。宋康定元年，郡守包拯创建。明洪武三年，知府步从信迁于府治东二百步，旧名“广储” ，为卫仓。宣德十年并于府，改今名。

皇清康熙十年，知府史树骏、通判董敔重修。

阴阳学　旧在府署东百馀步三皇庙内。明嘉靖中，知府袁载改建孝肃祠右，今为兵居。医学　旧在府署南，元行用库旧址即今“会通铺” 地。明嘉靖中，知府袁载改建孝肃祠左，今为兵居。

僧纲司　在城东一里天宁寺旁。明洪武十五年开设，创建廨舍。今圮。

“道纪司　” 旧在城西景星坊，后迁于东岳庙，今在城隍庙。

“高要县　治在肇庆卫左。旧在府署东二百八十步。元至元间迁于府署东偏。明洪武二年，知县楼璿源创建正厅、幕厅、廨舍、六曹、仪门、大门俱备。九年，知县胡本道改大门南向，架楼四楹，而门其下，与南薰门相对。宣德间，知县尹思于大门外辟照壁，修墙垣。知县尹鸣商又于前门改道从左，士民咸以县署伏府侧” 丽谯下，南薰门又直射之，乃蔽以崇墉，门从仄出。四十三年，参将移驻高州，即以其署建县。知府邹光祚又以仓地民地及卫知事厅益之，为正堂五楹，东

为幕厅，西为耳房，东北甃石为库堂，后为仕优堂，左为知县宅，其前为主簿宅，右为县丞宅，前为典史宅，后列吏舍，西为狱堂，前为露台，中筑甬道，有戒石亭，六曹列于左右。仪门外东为土地祠，为迎宾馆。旌善、申明二亭，在大门左右。万历十六年，知县萧九章立《题名碑》。崇祯二年，知县张明熙增建后楼。明末兵毁。

皇清顺治八年，知县杜宗鹤建，复官舍。十四年，知县

杨雍建重修

古耶巡检司　旧在城东百五十里古耶都，名“古耶寨。” 明洪武四年，巡检林稀迁于龙池都冯村，建正厅、廊房、鼓楼，后圮。成化七年，巡检李韬重修。嘉靖三十年，迁于三水县横石巡检司，而以其址为“古耶司” ，彼此便之。

禄步巡检司　在城西七十里禄步都下村。旧为禄步寨。明洪武二十年，巡检朱铭迁于禄步上村水口，建正厅、耳房、鼓楼。成化六年，知府黄瑜重修。旧有横查巡检司，在城东七十里横查都，临江。“洪武二年建。成化九年，知府黄瑜撤而新之，后圮。嘉靖二十五年，知府胡纯重建。崇祯二年，奉文归并古耶司。”

预备仓　旧六处：一在府署西，即旧东岳庙地，明成化间知府黄瑜建。一在城外东厢迎恩坊，正统五年知县黎近建。一在莲塘都绿村，成化七年知县孙珍建。一在横查都茶园冈，“成化七年知县孙珍建。一在上仓步青玉冈，成化七年知县孙珍建。一在崧台书院东，即旧递运所地，成化九年同知马襄建，后并在城” 隍庙右，岁久倾圮，左布政王道元、知府陆鏊、通判史延旭改建“常平仓。”

养济院　在城北门外二里许。明成化六年，知府黄瑜命知县孙珍为屋二十四间。

惠民药局　旧在署东朱紫巷之右。明洪武五年，同知善庆建。后圮为民所侵。嘉靖间，知府袁载重建于崧台驿左。

漏泽园　：在西门外坛侧。

外州县

四会县治　在城南门，旧方智所据四会尉司地。明洪武元年即其地为县署，知县岳镇创建。中为正厅，旁为幕厅，东西为六房。正厅后左右为廨舍，前为仪门，外为鼓楼。永乐十一年，知县颜宝重修。内增筑架阁库，外增旌善、申明二亭。又于舍后构轩植竹，名“竹轩。” 正统间，知县杨涣建谯楼于门之上。先是县设邑丞，嘉靖三十八年裁减。知县张文光徙簿衙于丞厅，而以其地增置六房廨舍。隆庆三年，知县刘顺之复置迎宾馆于仪门左。万历间，厅舍颓圮。三十一年，知县陈一元易谯楼为高门，改建门外二亭，旌善楹下为阴阳学。申明亭后隙地创羁候所，新前堂，复创后堂，创銮驾库于前堂右，颜曰《天威咫尺》。移堂后，左藏于东，隙地为轩、为亭。三十三年，知县彭名世添造门内外小鼓楼、直宿房。布政分司　旧在南门外。明成化间，知县陈顺迁于县署之西。正德间，知县方选重修。今为医灵庙。

兵备道　“明洪武八年创建。永乐十二年知县颜宝增修。成化间县丞黄英、知县陈顺、正德间知县张思齐、嘉靖间知县陈自然，万历间知县陈一元，先后修葺。”

府馆　旧在广盈仓后。明成化间，知县陈顺迁于县署之西。正德间，知县张思齐重修。嘉靖间，知县张文光增建。今废。

广盈仓　在县北，东西廒各七。旧军储仓，属后千户所。明正统十二年，改今名，隶县。

南津巡检司　旧在寺山都黄冈村。明洪武十七年，知县黄敬止请“移马山都南津水口，去县六十里，管木棉半铺。” 万历三十二年，知县彭名世悯其冲疲，益以贺冈、向化、村尾、大砂区地等五铺。

金溪巡检司　在隆湖都留步村。明嘉靖间，新立广宁县，议徙双车圃隶焉。今仍属四会县，管领留甫、田东、威整、罗源、张田、下观、小隘、耽塘八铺。司署久圮，巡检僦居城中，知县贺太亨经始修复。崇祯四年，知县张绍文落成之。

阴阳学　明洪武六年建。万历间，知县陈一元重建。

医学　在太平桥南，明洪武六年建，今圮。僧曾司　原在城西般若寺，明洪武二十四年归并龙华寺。

道会司　旧有河泊所，在城东三里，舟官圃都江滨，立为一图，止办鱼课，今裁革。

预备仓　旧三处一在城岭西道行署后，明成化七年知县王华重建，额“常平仓。” 万历三十三年，知县彭名世再修。一在大圃都刘步村金溪，成化七年县丞莫让建。一在寺山都上林村，成化七年主簿张宿建。今俱废。

义仓　在县治西，贮察院纸赎稻谷。明万历三十三年，知县彭名世重修。

养济院　在城北一里。正德间，知县张思齐建。万历四十四年圮。崇祯五年，知县张绍文“捐俸修葺。”

“惠民” 药局　在医学，今废。

漏泽园　在城北二里

新兴县治　即古新州遗址。“旧在城东。宋咸平六年，移城八十步，后复移于城东百三十步。” 明洪武二年，革新州为新兴县，县丞孙守正始以旧址建焉，规制咸备。正统间，知县雷晏、县丞吴亮、主簿夏谧相继修缮。天顺七年，毁于贼。成化五年，知县唐京重建正堂、仪门。成化六年，署县教谕陈叔冕建旌善、“申明” 二亭。嘉靖二十四年，知县褚东山增修廨舍。二十七年，知县陈彷建“体仁” 坊于县门。明年，县丞姚阶建鼓楼六房及土地祠。三十九年，知县周崑建库楼。隆庆五年，知县邓应平重建县堂。万历十二年，知县赵德懋重建鼓楼。今制，堂后为知县宅，堂左为库，库左为县丞宅，其南为典史宅，堂右为赞政厅；厅右为主簿宅，又右为预备仓，其南为吏廨。堂前两廊为房科。正前为仪门，门外左为迎宾馆、土地祠、常丰仓右为狱房。正前为鼓楼，楼外为旌善、申明二亭。知县宅原接天王堂土山。万历十七年，署县通判余相培土建楼，接连地脉。天王堂前有榕树，大数十围，唐时所植。

布政分司　明正统四年，知县雷晏创建。左参政黄颙、知县周崑相继修缮，年久渐圮。崇祯十三年，奉钦依变卖充饷，废入民间。右有《周公遗爱祠》，崇祯年间奉旨变卖入于民间。

兵备道　即古新兴旧址。明洪武二年，县丞孙守正创为按察分司。二十七年改岭西道。成化四年，佥事陶鲁于堂左建《冰玉壶》。

府馆　明成化元年，知府黄瑜建。六年，教谕陈叔冕建后堂、厢房。万历间，举人刘梦赐请改建塾馆。

常丰仓　旧在县西。明洪武十六年，知县程希灏迁于城东。成化二年，主簿曹复起建于仪门左。弘治七年，知县蒙惠重修。万历二十五年，知县姚舜牧改建。仓廒三间，在旧廒之下。

立将巡检司　在县西南八十里宁化都潭河村。明洪武元年，巡检曾文济建。天顺元年，巡检田重辉重建。

阴阳学　在县署东。明永乐元年建，后为“古筠书院。”

医学　在县署西。明洪武二十七年建，今废。僧会司　在龙兴寺，今废。

道会司　在元妙观，今废。

预备仓　在城内西北。明成化三年，府经历吴浩建。成化八年，知县项德辉重建。廒五间，胡尧时重修。

养济院　在南门外一里许。

漏泽园　在南门外二里。

阳春县治　，即古春州，创建无考。宋皇祐二年，知州薛利和重修。明洪武永乐间，知县黄“景明、主簿江源相继修建正厅、后堂。正统四年，知县宋启增置旌善、申明二亭。景泰五年，知县李福海重修正厅及六房。成化十九年，知县丘祥建鼓楼、仪门。弘治十五年毁于寇。” 嘉靖四年，知县事通判黄宽重建正厅、后堂、知县典史宅、六房、库房、谯楼、仪门、旌善、申明亭及狱房。三十二年，正厅、后堂及狱房俱圮，知县谢复生重建。

皇清康熙十年，重修后园旷地，募民架屋为“县后屏。”

障。今制：正堂、后堂各三间。幕厅在正堂之左，龙亭库在正堂之右。其后为库楼，两廊为六房。仪门之外，左为土地祠，右为狱，前为谯楼，外为旌善、申明二亭。正堂左上为知县宅，下为典史宅、布政分司　，明景泰五年，知县李福海建。嘉靖间，知县谢复生重修，岁久倾颓。隆庆间，知县许宗承重建。

兵备道　明景泰五年，知县李福海建。正德间，照磨刘柴、知县黄宽重修。万历四年，兵备移驻，遂废。

府馆　“明景泰五年，知县李福海建。弘治间，通判戴澄重修，今废。”

际留仓　在县东南隅。明永乐间建，成化十年

知县丘祥正德十年，知县黄宽增建。

古良巡检司　旧在城西二十里。明洪武元年创建。永乐元年，巡检胡惟一重建。嘉靖十年，巡检郭遇徙建于南乡都水口。旧有思良巡检司，在顺阳都，后裁革。

阴阳学　在城东。明洪武十一年创建，二十九年废。今为民居。

医学　在城东。明洪武十一年创建，二十九年废。今为民居。

僧会司　在县北万寿寺内。明洪武十五年建，今废。

预备仓　在县仪门右。明嘉靖四年，知县事通判黄宽徙建于县后东北。三十二年，知县谢复生移并于济留仓。

养济院　在城西门外。明嘉靖间，知县江镐建，今废。

漏泽园　在县北一里厉坛右。

阳江县治　在鼍山左麓，即古布政分司。唐贞观中，立恩州曰齐安郡，始分置阳江县。旧署在西门内，即今察院行台。宋、元兴废莫考。明洪武二年，废南恩州，始设县。知县张翼、县丞黄景哲重修。十三年，县丞李本建正堂、幕厅、六房、仪门、大门、鼓楼、官衙、吏廨，旌善、“申明” 二亭。正统己丑毁于寇。天顺间，知县黄健重建。正统七年，又被寇毁，知县姚凤复建。嘉靖间，知县吴焕章重建谯楼、监房。隆庆四年，知县王仲以旧治卑湿，始移今址。中为正堂，左右六房。堂左为幕厅，右为仪仗库，东北为耳房，库为吏舍，西南为架阁库。堂后为知县宅。万历四年，知县陈嘉谟添建正堂三间。七年，重建衙宇，以仪门为鼓楼，楼左为县丞、主簿、典史宅。戒石亭在甬道大门内，右为土地祠，前为预备仓。门外，左旌善亭，右申明亭。监房在县前街南。九年，知县童环于大门内右建广有仓，仓北为寅宾馆。十五年，鼓楼、土地祠为飓风飘毁，知县宋良木改建。四十二年，知县蔡士适即广有仓地为仪仗库，增阴阳学、医学，置轻羁所。

察院行台　即旧县署址，后有环翠堂，明万历四年知县陈嘉谟建，有“尚书王弘诲书额。” “布政分司　旧在所东，即今县署。明正统四年县丞戴宗智建，隆庆四年迁县，改建于此。” 岭西道　“旧在所西，即今儒学地。明成化间，佥事陶鲁改其地为儒学。嘉靖间佥事刘洵买今地及填驿塘复建。”

府馆　旧在县署前。明天顺间，知县黄旭建，后迁于察院左。万历四年，知县陈嘉谟建。

海防馆　明万历二年，督府殷正茂请设海防同知，驻阳江。五年建，馆前为军器局。

大有仓　旧在县署东，明洪武二十四年建，后废。一迁县署东北，一迁县大门内，又迁建按院行台左，号“南仓。” 旧有海朗仓、双鱼仓，俱于万历年间裁革。

阴阳学　在旧县治前。明洪武十七年建，以迁县废。万历七年，迁于西平驿旧址。

医学　在旧县治前。明洪武十四年建，以迁县废。万历七年，迁于西平驿旧址。

僧会司　　　、“道会司　” 俱缺。

双恩场盐课司　，在海朗所城南。宋、元设管勾官。明洪武二十年，改立，今废。旧有咸水场盐课司，在双鱼所东。万历九年，并于双恩场。

预备仓　旧在儒学后。明嘉靖十四年，因割地修学，始废。今并入大有仓。万历十五年，知县宋良木又立。

社仓　有二：一在西门外河泊所旧址，一在西门内宣化坊养济院傍，阳江所旧有赈恤坊，今废。

养济院　“旧在西门外，明嘉靖二十五年，知县吴焕章迁于城南门外。” 万历七年，复迁于城内宣化坊天王堂旧址。

漏泽园　在义冢傍。旧有义冢，在东山之阳。宋嘉定间，知州陈岳以州民惑于风水，多寄柩庵寺，作二石冢，别男女，瘗之，号“义冢。” 明嘉靖初，知县霍荣复修其址，立表于前。

高明县治　在青玉冈麓。明成化十六年，知府李璲、知县唐简创建正堂三间，东西耳房、库各一。东为幕厅，为存留仓，东西六房及仪门、大门、谯楼。堂后为知县宅，左为典史宅。弘治十一年，知县凃缙建戒石亭。嘉靖八年，知县陈坡修堂舍、存留仓，增建仪仗、架阁二库及狱于仪门西，徙谯楼临街。谯楼内东为土地祠、迎宾馆，西为省愆所。三十五年，知县徐纯重修后堂及门楼。

六房徙《旌善》《申明》二亭于大门外。万历十年，知县张佐治于署后建二乐轩。街南有里长房三十五间。房地为豪民影占。嘉靖十四年，勘出还官。崇祯二年，知县邹应期新建大门。

按察分司　明成化十五年，知县唐简建。正德间，布政使吴廷举增厢房。嘉靖七年知县陈坡、三十五年知县徐纯“相继修葺。” 右为布政分司。成化十五年，知县唐简建。弘治间圮。

府馆　在后山。唐简建，陈坡修，今废。

太平巡检司　旧名“高明寨” ，改高明巡检司。明因建县，迁太平都，改为太平巡检司。知县唐简建。后，区诜奏迁都含海口，麦廷用又告迁于山台寺。万历十年，又迁于石奇海滨，今圮。

预备仓　在苍玉山下。知县唐𥳑建，陈坡修。养济院　在北城外。陈坡建。

漏泽园　在城北半里

恩平县治　，明成化十六年，按察陶鲁命知县吴理创建，即旧恩平堡故址。中为厅，东为幕厅，西为库房后中为知县宅，右为典史宅，堂前两旁为六房；房后为吏廨，堂前为露台、甬道、戒石亭、仪门。大门内东为土地祠，为狱房，西为仓门，外左右为“《申明》、旌善亭。” 嘉靖间，知县马仲芳徙库于堂东，甃以砖，架以层楼，改幕厅于堂西。三十九年堂圮，知县李河图重建。东为仪仗库，西为幕厅。万历十三年，知县姚化中建楼宅后察院　，巡按王德溢题曰“观风台。”

布政分司　明嘉靖三十四年，知县陆汤臣重修。

按察分司　旧参将府。明嘉靖三十四年，知县陆汤臣改建。

府馆　“旧参将衙” 在学前。

恩平巡检司　明洪武二年，设于古清海军。成化二年，徙于恩平堡。后以堡为县，遂移于那虔村。万历二年，佥事李材筑那虔白蒙屯城，又移司于城之东。

预备仓　在县仪门西。明成化间，阳江知县方嵩建。

养济院　明万历十五年，知县蔡标建。

广宁县治　。明嘉靖四十年，知县韦弁创建，中为正堂，旁为幕厅、为库，东西廊置六房。堂后中为知县宅，旁为典史宅；堂前为露台，为甬道。又前为仪门，外建谯楼，内有仪仗架阁。库左为土地祠，右为监房，外有申明、旌善二亭。万历七年，巡按御史龚懋贤劾罢知县叶寿春，以其不居广宁而侨寓四会，遂迁署县北，令知县陈载熙徙居之。是后，知县乃始定居。有推官罗应台拓城迁衙议。都御史蒙诏《督修县治记》。知县黄南金又建迎宾馆于大门内，东西翼以旌善、申明二亭前地，改建土地祠于旧祠之北，又建川堂及西亭三间以均左右翼，为库房屏蔽。

岭西道　明万历七年，参政徐时可建。四十二年，知县赵廷忠重建。

扶溪巡检司　旧属四会县，在太平都东乡水口，后移扶溪口。明嘉靖间，知县韦弁创建。万历十一年，知县黄南金改建于官埠，今废。

预备仓　在县南

察院义仓　在预备仓西。

社仓　在柑榄都十二图。

石涧仓　在柑榄都。三图。

永平仓　在太平都

养济院　：在西门外，知县罗彦霄建。

开平县治　在城内东南。旧为民舍。顺治六年，知县伍士昌创建县堂。十年，知县宋光年建仪门照壁。十三年，知县王朝鼎建后堂。康熙四年，知县高子翼建常平仓于左。十一年，知县薛璧增置更楼四处，前为土地祠，后为县监。开平县新置，经营草创，䂓制未备。沙冈巡检司　在长沙村。因社贼占踞，迁于水口之黄家祠。康熙十一年，总督金光祖平逋寇，议复旧址。

松柏巡检司　在平康都松柏山，被社贼焚毁。贼平，修复旧署。

旧屯官署　在县治右，今为民居。

德庆州治　，即宋康州署，后改为府治。知府王端臣创建。元大德元年，总管孙振武重建。明洪武九年，知州介寿重修。正堂，左设架阁库，右设吏目厅，两廊分设房科。正中有露台、戒石亭，左右二井，名曰“双清。” 前仪门，又前大门，门上有谯楼。大门内左右有土地祠，有狱房。门外左右有旌善、申明二亭。二十九年，吏目徐孟惠重建谯楼。永乐二年，知州孙彬复立后堂。十四年，州判

徐行于后堂隙地作“冰玉堂” ，自有记。正德三年，知州王玺迁狱房于仪门之右，作镇蛮楼于仪门之左。嘉靖三十一年，知州徐鸣鸾重建正堂，并后堂、库房、寝室。隆庆五年，知州杨士中更仪仗库于后堂之北。万历元年，建友善堂于土地祠之右。二十八年，知州沈有严造大门、仪门。大堂、后堂，又造一堂，贮龙亭仪仗。后起巍楼以镇之，颜大堂曰“亲民” ，后堂曰“靖共” ，楼曰“来泰。” 后堂右为州正衙，左为判官衙。仪门右为吏目衙。大堂左右为东、西司幕厅，堂侧左为库房，右为军器库。堂下两廊列房科。仪门外左为土地祠、迎宾馆，右为羁候所。大门外东列旌善亭、医学、社学，西列申明亭、阴阳学、急递铺。仪门内旁建震“声楼” ，下为“吏舍。”

布政分司　明正统十二年，知州周冕建，今圮。部院　即旧兵备道。明洪武戊辰，知州陈讙建。万历四年冬，总督凌云翼大征猺寇，驻节于此，因题为“部院。”

府馆　即旧学地。明嘉靖十年，改守备行司。后守备移罗定，易为府馆。今圮。

广备仓　旧在子城内西偏。明永乐元年，知县孙彬迁于城北高埠，后知州黄广、李英、管淳重修。

义仓　明万历二十四年，御史刘会建，在旧学后。三十年，知州沈有严迁复旧学，以其地为“启圣祠” ，因改建义仓于州治之左。旧有税课司，嘉靖间裁。

悦城乡巡检司　在悦城水口，去州东一百里。明洪武四年建。成化间毁，知州管淳重修。嘉靖癸未，巡道林应奎以屡被猺患，筑城。高一丈一尺五寸，厚八寸，周二百三十三丈，门三，南二北一。上俱有楼，高要新村驿，与巡司并列。其中。有少詹事黄佐《沿江新城记》。

阴阳学　在州南三皇庙故址。明洪武十八年建，今废。

医学　即旧“惠民药局” ，在广惠门内。明成化间，知州管淳迁于旧儒学西石牛巷，今废为急递铺。

“僧正司　” ，在光禄寺，明洪武十六年建，今废。“道正司　” ，在元妙观，明洪武十六年建，今废。其地为文庙。

预备仓　二，一在关王庙左，一在悦城乡，俱圮。今储谷于广备仓。

惠民药局　在州前左，今为总铺。

养济院　在西厢孝通坊。“旧以递运所改建。明正德间，知州杨纯以所地易民地为之。万历二十四年，知州陈荣祖改建于香山门外。”

漏泽园　在金林乡独松冈，知州管淳建，今圮封川县治　，即隋封州故址也。元至正毁于寇，至元丁丑，达鲁花赤月鲁帖木儿建。明洪武九年，知县安玙重建。二十八年，典史何志重修。正厅四楹，东为幕厅，后为库，两廊为六房甬道中为戒石亭；厅之后为官衙仪门，前置吏舍，䂓制连属，环以周垣。东为土地祠，西为存留仓，前为大门，旁置榜房。成化六年，知县万显重修。嘉靖三年，知县潘海改建谯楼于后，坐背正堂，向随去水。万历四十六年，知县方尚祖改建今向，又迁《旌善》《申明》二亭于门左右。

布政分司　旧为岭西道。明洪武九年，知县安玙建。嘉靖十三年，知县周英重修，后圮存址。万历二十五年，知县程克昌因旱饥，申请卖银备赈。三十五年，知县唐民拱赎回建学。

岭西兵备道　。明成化六年，知县万显建。嘉靖元年，知县潘海重修。万历三年，副使刘经纬建公馆，以便候谒。

府馆　“明正德七年，知县樊立重修。”

文德巡检司　旧在文德乡大洲口。明洪武七年，巡检董恭徙建贺江口。嘉靖二十四年，文德、归仁二乡贼平，巡检张岳奏于铜鼓冈建焉。今圮。

阴阳学　在县治东，明永乐二年建，今圮。医学　在县治东，明永乐二年建，今圮。

僧会司　在光孝寺，明洪武十六年建。

预备仓　在仪门右。明成化五年，知县万显建廒三间。嘉靖十三年，知县周英建廒六间，甃以砖。

存留仓　在“预备仓” 右。

察院义仓　“明万历二十一年，巡按刘会檄建。养济院　旧在石桥港，明嘉靖四十二年，知县唐时雨买孙冈头地，改建。”

漏泽园　在遵化门外

开建县治　在城内西南方。明洪武三年，主簿郝暹创建。八年知县龚行修。成化二十二年知县廖宾增建吏舍。嘉靖以后，知县陈廷举、胡希寅、叶之盛相继增修。正堂三间，幕厅在堂左，花厅在堂右。耳房库在幕厅前，龙亭库在花厅右。堂北为知县宅。典史宅在西南。两廊为六房。仪门、大门皆三间。仪门内左为存留仓，筑台高五尺，以防水患。知县吕宾修。前为土地祠。仪门外左为延宾馆，右为狱门，上为鼓楼，门左为旌善亭、申明亭。

布政分司　。明天顺二年毁于贼。今作“城壕岭西道　。” 明洪武十一年，知县龚行建。天顺二年毁于贼。知府黄瑜重建。崇祯四年大水倾圮。古令巡检司　在城北六十里四都古令村。明洪武十年巡检戚茂建。万历六年巡检童铭徙建四都褥村。万历十四年剿平黄沙等山，议迁回古令。知县范调元建。旧有税课局，在县治西北。洪武三年建，后裁。今作“壕。”

阴阳学　在县西。明洪武十五年建，今为城基。医学　在县西北。明永乐二年建，今为城基。僧会司　，在光福寺。明洪武十五年建，今废。预备仓　在仪门内左。

存留仓　在仪门内左。明嘉靖十四年，洪水冲圮，十八年，知县吕宾筑高五尺，用砖包砌，共三间。

义仓　在大门外左三间。明泰昌元年建。养济院　在县北半里。明万历四年知县胡希寅建。崇祯四年大水圮，知县彭九德修未竣。漏泽园　在县东一里。明弘治间知县胡文明建。今废。。